ยาวันโรคที่กิน6เดือน 2HRZE(S)/4HR กินพร้อมกันได้หรือไม่คะ
สวัสดีค่ะ การกินยารักษาวัณโรคนั้น มักจะได้ยากินพร้อมกัน 4 ตัวใน 2 เดือนแรก และเมื่อครบ 2 เดือน แพทย์จะนัดมาตรวจเสมหะ และเอ็กซเรย์ปอดซ้ำอีกครั้ง หากตอบสนองดี จึงจะมีการลดเหลือแค่ 2 ชนิด กินต่อไปอีก 4 เดือนค่ะสำคัญตอนนี้คือต้องกินยาให้ครบและตรงเวลา โดยส่วนใหญ่ยารักษาวัณโรคจะกินพร้อมกันทั้งหมดก่อนนอน ไม่ควรแบ่งยาไปกินหลายๆเวลาเพราะจะทำให้ระดับยาไม่ถึงระดับที่ใช้รักษาโรคได้ และสังเกตอาการหากหลังรับประทานยามีคลื่นไส้ อาเจียน ผื่นคันตามตัว ตัวเหลือง ตาเหลือง ควรรีบกลับไปพบแพทย์ เพราะอาจเป็นผลข้างเคียงจากยาค่ะ